পুরী সৈকত
পুরী সৈকত (ওড়িয়া: ପୁରୀ ବେଳାଭୂମି) বা গোল্ডেন বিচ হচ্ছে ভারতের ওড়িশা রাজ্যের পুরী শহরের সমুদ্র সৈকত। এটি বঙ্গোপসাগরের উপকূলে অবস্থিত। এই সৈকতে ভারতের পর্যটন মন্ত্রক, পুরী পৌরসভা, ডেভেলপমেন্ট কমিশনার অব হ্যান্ডিক্রাফটস ও পূর্ব আঞ্চলিক সংস্কৃতি কেন্দ্রের যৌথ উদ্যোগে বার্ষিক পুরী বিচ ফেস্টিভ্যাল আয়োজন করা হয়। এই সৈকতে বালি শিল্প প্রদর্শন করা হয়, যার মধ্যে আন্তর্জাতিক পুরস্কারজয়ী স্থানীয় বালি শিল্পী সুদর্শন পট্টনায়কের শিল্পকর্ম উল্লেখযোগ্য।